C 63/16
BG
Официален вестник на Европейския съюз
20.2.2023 г.
Страни в главното производство Жалбоподател: Amazon Services Europe Sàrl Ответник: Autorità per le Garanzie nelle Comunicazioni
Преюдициални въпроси 1) Допуска ли Регламент (ЕС) 2019/1150 (1) национална разпоредба, която с конкретната цел да осигури адекватното и ефективно прилагане на този регламент, включително чрез събирането на съответна информация, задължава доставчиците на посреднически онлайн услуги и на онлайн търсачки периодично да предават съответната информация за приходите си?
2) Може ли, въз основа на Регламент (ЕС) 2019/1150, предвидената информация в Икономическата справка за системата, свързана основно с получените приходи, да се счита за релевантна и полезна с оглед на преследваната с този регламент цел?
3) Изисква ли Директива (ЕС) 2015/1535 (2) държавите членки да уведомяват Комисията за мерките, с които в тежест на доставчиците на посреднически онлайн услуги и на онлайн търсачки се предвижда задължение за предаване на справка, съдържаща релевантна информация за техните приходи, чието неизпълнение води до налагане на парични санкции?
При утвърдителен отговор, допуска ли Директивата частноправен субект да се противопостави на прилагането спрямо него на мерки, за които Комисията не е била уведомена?
4) Допуска ли член 3 от Директива 2000/31/ЕО (3) националните органи да приемат разпоредби, които с декларираната цел да осигурят прилагането на Регламент (ЕС) 2019/1150 предвиждат за операторите, установени в друга европейска държава, но които извършват дейност в Италия, допълнителна административна и финансова тежест, като изпращането на справка, съдържаща релевантна информация за приходите им, чието неизпълнение води до налагане на имуществени санкции?
5) Допуска ли принципът на свободното предоставяне на услуги, прогласен в член 56 ДФЕС, член 16 от Директива 2006/123/ЕО (4) и [Директива] 2000/31/ЕО, приемането от страна на националните органи на разпоредби, които с декларираната цел да осигурят прилагането на Регламент (ЕС) 2019/1150 предвиждат за операторите, установени в друга европейска държава, допълнителна административна и финансова тежест като изпращането на справка, съдържаща релевантна информация за приходите им, чието неизпълнение води до налагане на имуществени санкции?
6) Изисква ли член 3, параграф 4, буква б) [от] Директива 2000/31/ЕО държавите членки да уведомяват Комисията за мерките, с които в тежест на доставчиците на посреднически онлайн услуги и на онлайн търсачки се предвижда задължение за изпращане на справка, съдържаща релевантна информация за приходите им, чието неизпълнение води до налагане на имуществени санкции?
При утвърдителен отговор, допуска ли Директивата частноправен субект да се противопостави на прилагането спрямо него на мерки, за които Комисията не е била уведомена?
(1) (2) (3) (4)
Регламент (ЕС) 2019/1150 на Европейския парламент и на Съвета от 20 юни 2019 година за насърчаване на справедливост и прозрачност за бизнес ползвателите на посреднически онлайн услуги (ОВ L 186, 2019 г., стр. 57).
Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (ОВ L 241, 2015 г., стр. 1).
Директива 2000/31/ЕО на Европейския парламент и на Съвета от 8 юни 2000 година за някои правни аспекти на услугите на информационното общество, и по-специално на електронната търговия на вътрешния пазар (Директива за електронната търговия) (ОВ L 178, 2000 г., стр. 1; Специално издание на български език, 2007 г., глава 13, том 29, стр. 257).
Директива 2006/123/ЕО на Европейския парламент и на Съвета от 12 декември 2006 година относно услугите на вътрешния пазар (ОВ L 376, 2006 г., стр. 36; Специално издание на български език, 2007 г., глава 13, том 58, стр. 50).
Преюдициално запитване от Tribunale Amministrativo Regionale per il Lazio (Италия), постъпило на 21 октомври 2022 г. — Eg Vacation Rentals Ireland Limited/Autorità per le Garanzie nelle Comunicazioni (Дело C-666/22) (2023/C 63/22) Език на производството: италиански Запитваща юрисдикция Tribunale Amministrativo Regionale per il Lazio